
Győr és Lébény összehasonlító városmarketing elemzése

Kulcsszavak: Településmarketing; Győr; Lébény; Internetes lehetőségek
A mai, erősen digitalizálódó világunkban lényeges megvizsgálni, hogy milyen marketinglehetőségei vannak a településeknek, milyen újszerű megoldásokkal élhetnek, illetve a mik azok a fő célok, melyek a települések számára fontosak lehetnek.
Szintén érdekes kérdés, hogy a városok mérete közötti különbség mennyiben befolyásolja a városok marketingtevékenységét.
Dolgozatomban, a nemrégiben városi rangot kapott Lébény tevékenységét vizsgálom és hasonlítom össze Győrével, a településmarketing és városmarketing szemszögéből.
Tanulmányom célja, a két város marketingtevékenységét összehasonlítani, fő célcsoportjaik, céljaik, illetve felhasznált eszközeik szempontjából.
Kutatásom fő kérdése az, hogy milyen különbségek és azonosságok figyelhetőek meg a két város marketingtevékenységében?
Dolgozatomban megvizsgálom a településmarketing elméleti hátterét, eredetét; fogalmát, valamint hogy a konkrét esetekben ezek hogy jelennek meg.
Tanulmányomban szintén foglalkozom a településmarketing internetes lehetőségeivel, melyek a digitális korban rendkívül fontos eszközét képezik a település- és városmarketingnek. Sorra veszem a lehetőségeket és eszközöket, illetve a két város kapcsán összehasonlítom, hogy az egyes eszközök használata milyen okokra vezethető vissza.
Munkámhoz szekunder, illetve primer kutatást végeztem. Primer kutatásom kvantitatív eszköze egy kérdőív volt, mellyel a városok megítélését, a velük kapcsolatos asszociációkat igyekszem felderíteni. Kvalitatív kutatásom alapjául pedig két mélyinterjú szolgált.



